b"\n_START_ARTICLE_\nSocietat Religiosa d'Amics\n_START_SECTION_\nHist\xc3\xb2ria\n_START_PARAGRAPH_\nEl moviment qu\xc3\xa0quer va comen\xc3\xa7ar a Anglaterra la d\xc3\xa8cada del 1650. Tradicionalment, es considera que George Fox fou el fundador, o la figura m\xc3\xa9s important, del quaquerisme. El moviment es va estendre, per\xc3\xb2, amb oposici\xc3\xb3 i persecuci\xc3\xb3. A Gran Bretanya i a les col\xc3\xb2nies brit\xc3\xa0niques els qu\xc3\xa0quers van ser empresonats. A la col\xc3\xb2nia de Massachusetts alguns qu\xc3\xa0quers van ser morts per les seves creences. La col\xc3\xb2nia de Pennsilv\xc3\xa0nia, per\xc3\xb2, es va crear com un lloc de seguretat pels qu\xc3\xa0quers; un territori lliure per a practicar la seva fe. No obstant la persecuci\xc3\xb3, el moviment va cr\xc3\xa9ixer fins a formar una societat. Els segles seg\xc3\xbcents el moviment, als Estats Units, es va dividir en diverses denominacions, per\xc3\xb2 a la Gran Bretanya va romandre unit._NEWLINE_El setembre de 1738 un quaker radical abolicionista, Benjamin Lay, va pronunciar a una reuni\xc3\xb3 anual de quakers (a Burlington) com de pecamin\xc3\xb3s \xc3\xa9s participar de l'esclavatge, cosa practicada per alguns quakers. Els quakers el tiraren de la reuni\xc3\xb3."